भारतीय राजनीति इन दिनों आपसे सीधा हिसाब मांगती है कि आप इस तरफ हैं या उस तरफ? पार्टियां अपने नेताओं से उम्मीद करती हैं कि वो सुई की नोक बराबर भी पार्टी लाइन से विचलित नहीं होंगे। होने पर हाथों-हाथ सजा मिलती है। ये हाल लोकतंत्र में यकीन करने वाली पार्टियों का है। चलिए पार्टी अनुशासन के नाम पर आपकी ये सख्ती मान्य भी है, तो क्या अनुशासन की इस जंजीर में आप पूर्व राष्ट्रपति को भी बांधना चाहेंगे?